09.11.2017
Абҵарамза 9 рзы Аҧсны Аҳәынҭқарра Ахада Рауль Ҳаџьымба атәыла абанктә еилазаара ахаҭарнакцәа дырҧылеит.
Аиҧылараҟны иалацәажәеит аиуристтә хаҿқәеи ауаҩытәыҩсатә хаҿқәеи абанкқәа рҟынтәи акредитқәа рыҭара аҭагылазаашьа азҵаара. Ахада инаҵшьны иазгәеиҭеит акоммерциатә банкқәа рҟынтәи ирыҭаз акредит ҿҳәарахыҧақәа рырхынҳәразы аусура арҕәҕәара шаҭаху.
Аиҧылара иалахәын Аҧсны Аҳәынҭқарра Амилаҭтә банк Ахантәаҩы Беслан Бараҭелиа, Афинансқәа рминистр Дмитри Сериков, Ахада Иусбарҭа Аиҳабы ихаҭыҧуаҩ Адгәыр Лышәба, аҳәынҭқарра акоммерциатә банкқәа рнапхгаҩцәа.